open-index/open-wikipedia-markdown huggingface dataset:
פרסי המוזיקה של בילבורד

**פרסי המוזיקה של בילבורד** (באנגלית: **Billboard Music Awards**) הוא פרס שניתן מטעם בילבורד, מגזין מוזיקה המפרסם את מצעדי המוזיקה החשובים בארצות הברית – הבילבורד הוט 100 והבילבורד 200. תוכנית פרסי המוזיקה של בילבורד נערכה מדי שנה מאז דצמבר 1990, עד שהושהתה בשנת 2007. התוכנית חזרה בשנת 2011, והיא נערכת מדי שנה בחודש מאי.

בניגוד לפרסים אחרים, כגון פרסי גראמי, בהם המועמדויות נקבעות כתוצאה מהצבעה של חברי האקדמיה הלאומית לאמנויות ולמדעי ההקלטה, המועמדים הסופיים של פרסי המוזיקה של בילבורד נקבעים לפי הצלחתם במצעדי סוף השנה בארצות הברית – לפי נתוני נילסן המסכמים מכירות, מספר הורדות והשמעה כוללת בתחנות הרדיו.

הפרסים ניתנו לאלבום, לאמן ולסינגל הטובים ביותר בז'אנרים שונים. מאז שנת 1992, ניתן גם פרס המאה – אות הכבוד הגבוה ביותר של המגזין. שם הפרס שונה לפרס האייקון בשנת 2011. נכון לשנת 2024 טיילור סוויפט זכתה במספר הרב ביותר של פרסים עם 49.

## קטגוריות
משנת 1989 עד שנת 2006, הקטגוריות ושמותיהן נותרו ללא שינוי. בשנת 2011 כל השמות שונו ל"[כותרת הפרס] הטוב ביותר", ללא "של השנה" שהיה קיים לפני כן. כמו כן, מספר קטגוריות בוטלו.

### קטגוריות נוכחיות
הקטגוריות החשובות ביותר הן האמן המוביל, אלבום הבילבורד 200 המוביל, השיר הראשון במצעד ההוט 100 והאמן החדש הטוב ביותר.

### קטגוריות שבוטלו (1989–2014)

## שיא זכיות

## פרסים מיוחדים
### אמן העשור
* שנות ה-1990: מריה קארי
* שנות ה-2000: אמינם
* שנות ה-2010: בריטני ספירס
*שנות ה-2020: טיילור סוויפט

### אמן המאה

### פרס האייקון
פרס האייקון ניתן לראשונה ב-2011.
* 2011: ניל דיימונד
* 2012: סטיבי וונדר
* 2013: פרינס
* 2014: ג'ניפר לופז
* 2016: סלין דיון

### פרס המילניום
* 2011: ביונסה נואלס
* 2012: ויטני יוסטון (הפרס התקבל על ידי בתה, בובי קריסטינה בראון)
* 2016: בריטני ספירס

### פרס הזרקור
בשנת 1988 זכה מייקל ג'קסון בפרס הזרקור הראשון של בילבורד עבור היותו האמן הראשון בהיסטוריה שחמישה סינגלים ברציפות מאלבומו הגיעו למקום הראשון במצעד הבילבורד הוט 100. בשנת 2012 זכתה קייטי פרי בפרס הזרקור השני של בילבורד על היותה האמן השני והאמנית הראשונה בהיסטוריה שחמישה סינגלים ברציפות מאלבומה הגיעו למקום הראשון במצעד הבילבורד הוט 100.

### פרס הישג האמן
* 1995: ג'נט ג'קסון
* 1996: מדונה
* 1997: גארת' ברוקס
* 1999: אירוסמית'
* 2001: ג'נט ג'קסון
* 2002: שר
* 2004: דסטיניז צ'יילד
* 2005: קניה וסט

### אשת השנה
הפרס ניתן לראשונה בשנת 2007, לריבה מקנטייר עבור הצלחה כאמנית הקלטה, תרומה לעסקי המוזיקה, ומנהיגות באימוץ השינויים בעסקי המוזיקה.
* 2007: ריבה מקנטייר
* 2008: סיארה
* 2009: ביונסה
* 2010: פרגי
* 2011: טיילור סוויפט
* 2012: קייטי פרי
* 2013: פינק
* 2014: טיילור סוויפט
* 2015: ליידי גאגא

### פרס הכוכב העולה
* 2008: קולבי קאליי
* 2009: ליידי גאגא
* 2010: ג'זמין סוליבן
* 2011: ניקי מינאז'
* 2012: קארלי ריי ג'פסן
* 2013: ג'אנל מונה
* 2014: אריאנה גרנדה

### פרס אבן הדרך
* 2013: ג'סטין ביבר
* 2014: קארי אנדרווד

### פרס פורץ הדרך
בשנת 2014, זכתה היילי ויליאמס בפרס פורץ הדרך הראשון של בילבורד על היותה אמנית בולטת שמותירה סימן ייחודי במוזיקה וסוללת את הדרך לכישרונות אחרים.

## טקסים

## קישורים חיצוניים
* 

## הערות שוליים

*
מוזיקה
אמריקאיים
קטגוריה:ABC: תוכניות וסדרות
קוסגרוב

**קוסגרוב** (באנגלית: **Cosgrove**) הוא שם משפחה.

קטגוריה:שמות משפחה
מקייבקה

**מקייבקה** (אוקראינית: **Макіївка**) היא עיר במחוז דונצק באוקראינה (דה פקטו המחוז בשליטת רוסיה). העיר נקראה בעבר דמיטרייבסק.

## היסטוריה
תאריך ייסוד העיר נחשב ל-1696, אז במקום היה יישוב של הקוזקים. ב-1875 במקום נפתח מכרה פחם הראשון, ב-1899 נפתח מפעל לייצור פלדה.

ב-22 באוקטובר 1941 העיר נכבשה על ידי הגרמנים. ב-6 בספטמבר 1943 העיר שוחררה על ידי חיילי החזית הדרומית. בשנת 1991, עם התפרקות ברית המועצות, הייתה חלק ממדינת אוקראינה העצמאית.

החל ממאי 2014 מקייבקה היא דה פקטו חלק מהרפובליקה העממית של דונצק.

## אוכלוסייה

הרכב אוכלוסיית מקייבקה לפי לאום ב-1926:

הרכב אוכלוסיית מקייבקה לפי לאום ב-2002:

## אקולוגיה
לפי הנתונים של המצפה הגיאופיזי המרכזי של המשרד למקרי חירום של אוקראינה האטמוספירה בעיר היא המזוהמת ביותר באוקראינה כולה. רמת זיהום בנזפירן בעיר היא פי ארבעה וחצי מן הרמה הגבוהה ביותר המותרת.

## קישורים חיצוניים

* 

* 

## הערות שוליים

קטגוריה:מחוז דונצק: ערים
קטגוריה:יישובים שהוקמו ב-1696
בז'וזוב

**בז'וזוב** (בפולנית: **Brzozów**; ביידיש: **ברעזשוב**, **ברעזעווע**; באוקראינית: **Березів**) היא עיירה בדרום־מזרח פולין, 38 ק"מ מדרום לז'שוב.

## היסטוריה
בז'וזוב נוסדה בשנת 1359. שמה נקבע על שם יישוב קודם ששכן במקום מוקדם יותר במאה זו, יישוב שמאוחר יותר קיבל את השם "הכפר העתיק" (Stara Wieś). בתחומיו של יישוב זה, הסמוך לבז'וזוב של ימינו, ניצבים בזיליקה ישועית ומנזר. ידוע כי כעשרים סוחרים ואומנים ישבו בעת זו בבז'וזוב, בהם בורסקאים וסוחרי עץ, מתכות וקרמיקה, בין היתר. בשנת 1384 העניקה מריה, מלכת הונגריה, את הכפר לבישוף של פשמישל. מאז ועד המאה ה-19 ישבו בישופי פשמישל בבז'וזוב. במסמכים משנת 1518 מתועד דבר קיומו של בית חולים בעיירה. בתקופה זו של תחילת המאה ה-16 התקיים בעיירה גם בית ספר קהילתי. 

הכפר נפגע קשה בהתקפות של הטטרים במאות ה-16 וה-17, ורבים מתושביו נהרגו. גם מעמדה הכלכלי של בז'וזוב נפגע ושוקם רק במאה ה-19. מעת חלוקת פולין הראשונה ב-1772, ועד 1918, הייתה העיירה בשטח ממלכת הבסבורג.

## יהודי בז'וזוב
יהודים החלו להתיישב בבז'וזוב בסוף המאה ה-18, עם ביטול האיסור על ישיבת יהודים במקום. קהילה מאורגנת הוקמה בעיירה במחצית הראשונה של המאה ה-19.

בשנת 1918 נערכו פרעות ביהודי העיירה, תוך שוד בתים רבים, וקבוצת הגנה עצמית יהודית הצליחה להדוף את הפורעים. לאחר מלחמת העולם הראשונה הורע מצבם הכלכלי של יהודי העיירה, והקהילה השתקמה בסיוע ארגון הג'וינט.

בין מלחמות העולם פעלו בעיירה מרבית המפלגות הציוניות, וכן תנועות נוער ציוניות, ובהן עקיבא, השומר הדתי וגורדוניה. בשנת 1920 נוסד בעיירה בית ספר מרשת תרבות.

בין מלחמות העולם נמנו בבז'וזוב כ-1,050 יהודים, מתוך כ-4,200 תושבים.

### בשואה
עם כניסת הגרמנים לעיירה, בספטמבר 1939, נורו בה כ-300 מתושביה, ובהם יהודים. על יהודי העיירה הוטלו גזירות שונות, ובשנת 1941 הוקם בעיירה גטו, אליו הועברו גם יהודים מכפרי הסביבה.

ב-10 באוגוסט 1942 נרצחו כ-800 מיושבי הגטו בידי הגרמנים ביער סמוך, ויתר היהודים הועברו לעיירה סמוכה, ומשם שולחו למחנה ההשמדה בלז'ץ.

## קישורים חיצוניים

* 
* 
* 
* בז'וזוב באתר מרכז מורשת יהדות פולין
* 
* 
* 
* 

קטגוריה:פודקרפצקיה: יישובים
קטגוריה:קהילות יהודיות בפולין
קטגוריה:גטאות בפולין
קטגוריה:יישובים שהוקמו במאה ה-14
פנלופי פיצג'רלד

**פנלופי פיצג'רלד** (17 בדצמבר 1916, לינקולן, אנגליה – 28 באפריל 2000, לונדון, אנגליה) הייתה סופרת, משוררת, ומסאית בריטית. בשנת 2008, נכללה ברשימת "50 הסופרים הבריטיים הגדולים מאז 1945" של הטיימס. בשנת 2012, האובזרבר מנה את הרומן האחרון שלה, "הפרח הכחול", כ"אחד מעשרת הרומנים ההיסטוריים הטובים ביותר". בשנת 1979 היא זכתה בפרס בוקר עבור ספרה Offshore.

## ביוגרפיה
פנלופי פיצג'רלד נולדה בשם פנלופי מרי נוקס (Knox) בלינקולן, אנגליה, למשורר אדמונד ואלפי נוקס, לימים עורך כתב העת פאנץ', ולכריסטינה היקס, בתו של הבישוף של לינקולן ואחת הנשים הראשונות שהורשו ללמוד באוניברסיטת אוקספורד.

פיצג'רלד הייתה אחייניתם של התאולוג ומחבר ספרי המתח רונלד נוקס, מפצח הצפנים דילי נוקס, חוקר המקרא וילפרד נוקס, והסופרת ויניפרד פק.

לימים כתבה בביוגרפיה בשם "האחים נוקס": "כשהייתי צעירה לקחתי את אבי ושלושת אחיו כמובנים מאליהם, ולא עלה על דעתי שלא כל המבוגרים דומים להם. לימים גיליתי שאין זה כך, ומעולם לא הצלחתי להתרגל לזה. אמנם הם היו חריגים, אבל עודני חושבת שהם צדקו, ואם העולם לא השלים עמם, אני איני משלימה עם העולם."

## קישורים חיצוניים

* 
* 

## הערות שוליים

קטגוריה:מסאים בריטים
קטגוריה:זוכי פרס בוקר
קטגוריה:משוררות אנגליות
קטגוריה:סופרות אנגליות
קטגוריה:משוררים אנגלים
קטגוריה:מסאיות בריטיות
קטגוריה:סופרים אנגלים
קטגוריה:בריטיות שנולדו ב-1916
קטגוריה:בריטים שנולדו ב-1916
קטגוריה:בריטיות שנפטרו ב-2000
קטגוריה:בריטים שנפטרו ב-2000
בוגאי (מחוז ראדומסק)

**בוגאי** (בפולנית: **Bugaj**) הוא כפר בגמינה ז'יטנו במחוז ראדומסק בפרובינציית לודז' במרכז פולין. הוא שוכן במרחק של כ-2 קילומטרים דרומית לז'יטנו, בירת הגמינה, כ-20 קילומטרים דרום-מזרחית לראדומסק, בירת המחוז, וכ-100 קילומטרים דרומית ללודז', בירת הפרובינציה.

קטגוריה:לודז' (פרובינציה): יישובים
יבגני נאייר

**יבגני נאייר** (ברוסית: **Наер, Евгений Юрьевич**; נולד ב-22 ביוני 1977) הוא שחמטאי יהודי-רוסי, בדרגת רב-אמן.

## ביוגרפיה
נאייר נולד במוסקבה, רוסיה והחל לשחק שחמט בגיל חמש עם אביו. בשנת 1997 הוא השתתף באליפות העולם בשחמט לנוער עד גיל 20 וסיים במקום השביעי (ניצח טל שקד).

בשנת 2002 הוא זכה באליפות ארצות הברית הפתוחה (ביחד עם גנדי זייצ'יק).

בשנת 2015 זכה באליפות אירופה בשחמט ליחידים, שהתקיימה בירושלים, לאחר שצבר 8 וחצי נקודות מתוך 11 אפשריות.

בשנת 2017 שיחק בליגה הלאומית בישראל.

## מבחר תחרויות בהן השתתף
* המכביה ה-17 ב-2005
* המכביה ה-19 ב-2013
* אליפות אירופה בשחמט 2015
* גביע העולם בשחמט 2017
* התחרות השווייצרית הגדולה של פיד"ה 2025

## קישורים חיצוניים

* 
* יוחנן אפק: "יבגני נאייר – אלוף אירופה" באתר האיגוד הישראלי לשחמט, 9 במרץ 2015

## הערות שוליים

קטגוריה:שחמטאים יהודים רוסים
קטגוריה:רבי-אמנים רוסים
קטגוריה:אלופי אירופה בשחמט
קטגוריה:רוסים שנולדו ב-1977
יהושע צפריר

**יהושע צפריר** (22 במרץ 1927 – 22 בפברואר 2015) היה אמן ומשורר ישראלי.

## קורות חייו
יהושע צפריר נולד בקרקוב שבפולין בשנת 1927, והיה הבן השלישי מתוך שבעה ילדי המשפחה. בשעה שפולין נכבשה על ידי גרמניה הנאצית היה יהושע בן 12. בעקבות הכיבוש עברה משפחתו בשנת 1941 להתגורר בגטו קרקוב. עם חיסול הגטו, במרץ 1943, נשלח יהושע למחנה הריכוז אושוויץ, משם הועבר למחנה אושוויץ מונוביץ, ממנו נשלח בצעדת מוות לכיוון צ'כיה, ולבסוף למחנה בוכנוואלד, ממנו שוחרר על ידי הצבא האמריקני ב-11 באפריל 1945. יהושע איבד את כל משפחתו בשואה. בתום מלחמת העולם השנייה שהה חודשים אחדים בצרפת וממנה עלה ארצה, באביב 1946, באניית המעפילים "תל-חי". לאחר שנתפסה האנייה נכלא במחנה עתלית. עם שחרורו מעתלית הצטרף לגרעין "מצודת בורכוב" בכפר סבא, שעלה להתיישבות במשמר הנגב במוצאי יום הכיפורים תש"ז, במבצע י"א הנקודות.

כשבועיים לאחר שעלו לקרקע, התנדב יהושע לעבוד מפעל המלח בסדום. בגיל מאוחר יחסית השלים בכוחות עצמו את לימודיו התיכוניים ואחר כך למד באוניברסיטה העברית בחוגים: לשון עברית ולשון וספרות אנגלית. במשמר הנגב הקים יהושוע את משפחתו ונולדו לו ארבעה ילדים: אורי, אסף, אורה ואיריס. במרוצת שנות חברותו בקיבוץ עבד בחקלאות, בדיר, במסגריה, בהוראה, בזגגות, במכבסה והיה פעיל בחיי התרבות ביישובו. היה מדריך ב"נוער העובד", כתב ב"למרחב" בדרום וחבר מערכת "הקיבוץ". יהושע הוא גם צייר.
בחורף 2013 גילו ילדיו של יהושע כי שינדל אחותו לא נספתה בשואה כפי שחשב, היא ניצלה, עלתה לארץ וחיה בחיפה עד שנפטרה ב-1973. הם איתרו את ילדיה והמשפחה התאחדה שוב לאחר 70 שנים של נתק.

נפטר בשנת 2015, ונקבר בקיבוצו משמר הנגב לצד אשתו שרי, שנפטרה שש שנים לפניו.

## יצירותיו
יהושע כתב שירה עברית חדשה הדומה במאפייניה לשירת דור תש"ח. קומץ משיריו ומסיפוריו פורסמו ב"משא", ב"מבפנים" וב"שדמות". הוציא לאור שלושה ספרי שירה ותרגם ספרים לעברית. שירתו של יהושע צפריר הולחנה על ידי כמה מגדולי המלחינים בישראל, ביניהם: אלכס כגן ודוד זהבי. כך למשל שירו "*[http://shironet.mako.co.il/artist?type=lyrics&lang=1&prfid=1588&wrkid=4849 ליל בא]*" שהולחן על ידי דוד זהבי, התפרסם והושמע ברדיו פעמים רבות ואף בוצע על ידי גבי ברלין בפסטיבל הראשון לשירי ילדים (1970). שירו "*[http://www.kibbuz-yahad.org/#!---/c1x7m הבית] *" נכנס לתוכנית הלימודים של גילאי יסודי במשרד החינוך.

## ספריו שיצאו לאור
### ספרי שירה
* **אני חולם באר** הוצאת הקבוץ המאוחד, 1984
* **אגל טל**, הוצאת מועצה אזורית בני שמעון, 1996
* **כתוב גוויליך אייכה**, הוצאת ירון גולן, 1999

### ספרים שתרגם לעברית
* **כובעו של רמברנדט** (1973, Rembrandt's Hat), ברנרד מלמוד, זמורה ביתן מודן, 1982
* **עופה עוף**, דזמונד באגלי, זמורה ביתן מודן, 1983

## לקריאה נוספת
* יהושע צפריר, באתר שירה עובדת- לקידום ושימור זמר ההתיישבות העובדת
* יהושע צפריר ממשמר הנגב מקבל מתנה, סרטון על המפגש הראשון עם משפחתה של אחותו, שלא נספתה בשואה כפי שסבר

## קישורים חיצוניים
* 
* 

## הערות שוליים

קטגוריה:משוררים כותבי עברית
קטגוריה:קרקוב: אישים
קטגוריה:ניצולי השואה: פולין
קטגוריה:אמנים ישראלים
קטגוריה:מתרגמים ישראלים
קטגוריה:ישראלים ילידי פולין
קטגוריה:בוגרי האוניברסיטה העברית בירושלים
קטגוריה:משמר הנגב: אישים
קטגוריה:פעילי ההעפלה
קטגוריה:סגל למרחב
קטגוריה:הנוער העובד והלומד
קטגוריה:אישים הקבורים בקיבוצים
קטגוריה:ישראלים שנולדו ב-1927
קטגוריה:ישראלים שנפטרו ב-2015
לוק וילקשייר

**לוק וילקשייר** (נולד ב-2 באוקטובר 1981) הוא כדורגלן עבר אוסטרלי ששיחק בעמדת המגן ימני.

## קריירת מועדונים
וילקשייר שיחק בצעירותו בקבוצות הנוער של אלביון פארק ווית' איגלס, סאות' קואסט וולבס ובמכון הספורט של אוסטרליה. בגיל 17 הצטרף למחלקת הנוער של מידלסברו. לאחר שעלה לבוגרים, לא הצליח לבסס את מעמדו כשחקן הרכב ועבר לבריסטול סיטי מהליגה השנייה.

לאחר מונדיאל 2006 עורר עניין בקרב מועדונים כמו אייאקס אמסטרדם ופ.ס.וו. איינדהובן אך בסופו של דבר חתם בטוונטה. בהופעת הבכורה שלו בטוונטה הוא הורחק. בסיום עונת  זכה עם המועדון באליפות הראשונה בתולדותיו.

ב-26 באוגוסט 2008, וילקשייר חתם בדינמו מוסקבה תמורת 6 מיליון אירו. ב-31 באוגוסט 2008, ערך את הופעת הבכורה שלו במועדון נגד פ.צ. מוסקבה. ב-27 בספטמבר 2008 הבקיע את שער הבכורה שלו במועדון נגד קריליה סובייטוב סמרה.

ב-31 ביולי 2014 סיים את חוזהו במוסקבה וחתם בפיינורד רוטרדם, ובסוף 2015 חתם באחמט גרוזני.

ב-31 באוגוסט 2016 חזר לקדנציה שנייה בדינמו מוסקבה שירדה מהליגה השנייה.

בסוף יולי  וילקשייר חזר לליגת העל האוסטרלית כאשר חתם לעונה בסידני.

ב-11 במאי 2018 וילקשייר חתם בוולונגונג וולבס. בסיום עונת  הודיע על פרישה מכדורגל.

## קריירה בינלאומית
וילקשייר השתתף עם נבחרת הנוער של אוסטרליה בגביע העולם בכדורגל עד גיל 20 בשנת . בשנת  זומן לראשונה לסגל הנבחרת הבוגרת. ב-14 בנובמבר 2009 וילקשייר הבקיע את שער הבכורה שלו לנבחרת בניצחון 1-2 נגד  במסגרת מוקדמות גביע אסיה. מאז כניסתו של אנג'ה פוסטקוגלו לתפקיד מאמן הנבחרת וילקשייר ממעט לשחק ומעמדו בנבחרת ירד.

## קישורים חיצוניים

קטגוריה:מגני כדורגל אוסטרלים
קטגוריה:כדורגלנים אוסטרלים
קטגוריה:כדורגלני מידלסברו
קטגוריה:כדורגלני בריסטול סיטי
קטגוריה:כדורגלני טוונטה
קטגוריה:כדורגלני דינמו מוסקבה
קטגוריה:כדורגלני פיינורד
קטגוריה:כדורגלני אחמט גרוזני
קטגוריה:כדורגלני סידני
קטגוריה:כדורגלני נבחרת אוסטרליה
קטגוריה:כדורגלנים באולימפיאדת אתונה (2004)
קטגוריה:כדורגלני גביע הקונפדרציות 2005
קטגוריה:כדורגלני מונדיאל 2006
קטגוריה:כדורגלני גביע אסיה 2007
קטגוריה:כדורגלני מונדיאל 2010
קטגוריה:כדורגלני גביע אסיה 2011
קטגוריה:אוסטרלים שנולדו ב-1981
מתן בראשי

**מתן בָּרַאשי** (נולד ב-6 במאי 1988) הוא כדורגלן עבר ישראלי ששיחק בעמדת הבלם.

## קריירה
בראשי החל לשחק כדורגל כשהיה בן שמונה בקבוצת הילדים של בית"ר ירושלים. ב-28 באוקטובר 2008 ערך את הופעת הבכורה שלו בקבוצה הבוגרת של המועדון, בהפסד 3-2 לבני יהודה תל אביב במסגרת גביע הטוטו.

בקיץ  הושאל להפועל ירושלים מהליגה הלאומית. בסיום העונה ירדה הקבוצה לליגה א', ובראשי חזר לבית"ר. ב-19 במרץ 2011 ערך את הופעת הבכורה שלו בליגת העל, בניצחון 0-1 נגד הפועל חיפה.

בקיץ  עזבו את בית"ר שחקנים רבים, ובראשי קיבל יותר הזדמנויות בהרכב. עד לסיום העונה ערך 18 הופעות. בעונת  הפך לשחקן הרכב קבוע בבית"ר, ושותף ב-32 משחקים מתוך 33 שערכה הקבוצה.

בספטמבר  יצא להתרשמות בקבוצת וידזב לודז' מליגת העל הפולנית, אך בסופו של דבר המעבר לא יצא לפועל ובנובמבר 2013 הושאל להפועל קטמון ירושלים מהליגה הלאומית. בסיום העונה הקבוצה ירדה בחזרה לליגה א'. ב-22 בספטמבר 2014 הושאל להכח עמידר רמת גן, ובתום העונה ירדה הקבוצה לליגה א'.

ב-16 ביולי 2015 חתם בהפועל באקה אל-גרבייה, העולה החדשה לליגה א'. באוקטובר של אותה שנה שוחרר מהמועדון וכעבור זמן קצר חתם בהפועל הוד השרון מליגה א' דרום. בינואר 2016 עבר לאיחוד בני מג'דל כרום מליגה א' צפון, ובמדיה שיחק עד תום העונה.

לקראת תחילת עונת  חתם בבית"ר נורדיה ירושלים. באוקטובר  חתם בעירוני בית שמש.

ב-8 באוגוסט 2017 חתם במכבי עירוני קריית מלאכי.

לקראת עונת  חתם במ.כ. ירושלים מליגה ג'.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:ירושלים: כדורגלנים
קטגוריה:כדורגלני בית"ר ירושלים
קטגוריה:כדורגלני הפועל ירושלים
קטגוריה:כדורגלני הפועל קטמון ירושלים
קטגוריה:כדורגלני הכח עמידר רמת גן
קטגוריה:כדורגלני הפועל הוד השרון
קטגוריה:כדורגלני בית"ר נורדיה ירושלים
קטגוריה:כדורגלני מכבי עירוני קריית מלאכי
קטגוריה:ישראלים שנולדו ב-1988
רנה קרהין

**רנה קרהין** (נולד ב-21 במאי 1990) הוא כדורגלן עבר סלובני ששעחק בעמדת הקשר.

## קריירת מועדונים
קרהין התחיל את הקריירה שלו במחלקת הנוער של מריבור, ובגיל 16 הצטרף למחלקת הנוער של אינטר מילאנו. ביולי  הצטרף למחנה האימונים של הקבוצה הבוגרת בארצות הברית ואף שותף בכמה משחקי ידידות. ב-13 בספטמבר 2009 ערך את הופעת הבכורה שלו בקבוצה הבוגרת בניצחון 0-2 נגד פארמה. בנובמבר  חתם ל-5 שנים במועדון.

ב-27 ביולי 2010 חתם בבולוניה תמורת 2 מיליון אירו. ב-11 במרץ 2012 הוא הבקיע את השער הראשון שלו בסרייה א' בניצחון 1-3 נגד לאציו.

בקיץ  חזר לאינטר וחתם לשנתיים. ב-30 בינואר 2015 הושאל לקורדובה הספרדית עד לסיום העונה.

ב-23 ביולי 2015 חתם ל-4 שנים בגרנדה.

ב-10 בפברואר 2021, חתם בהעברה חופשית בקאסטיון מהליגה הספרדית השנייה עד לסיום העונה.

ב-15 באוקטובר 2021 קרהין חתם בווסטרן יונייטד.

## קריירה בינלאומית
בצעירותו, קרהין שיחק בנבחרות הצעירות של סלובניה. ב-5 בספטמבר 2009 ערך את הופעת הבכורה שלו בנבחרת הבוגרת בהפסד 2-1 נגד , והפך לשחקן הצעיר ביותר שמשחק בנבחרת בגיל 19 שנים, 3 חודשים ו-15 ימים. קרהין השתתף עם הנבחרת במונדיאל 2010. ב-7 ביוני 2013 הבקיע את שער הבכורה שלו בנבחרת בניצחון 2-4 נגד  במסגרת מוקדמות מונדיאל 2014.

## תארים
; אינטר מילאנו
*סרייה א': 
*קופה איטליה: 
*ליגת האלופות: 

;וסטרן יונייטד 
* אליפות אוסטרליה: 2021

## קישורים חיצוניים

קטגוריה:כדורגלנים סלובנים
קטגוריה:קשרי כדורגל סלובנים
קטגוריה:מריבור: כדורגלנים
קטגוריה:כדורגלני מריבור
קטגוריה:כדורגלני אינטר מילאנו
קטגוריה:כדורגלני בולוניה
קטגוריה:כדורגלני קורדובה
קטגוריה:כדורגלני גרנדה
קטגוריה:כדורגלני נאנט
קטגוריה:כדורגלני קאסטיון
קטגוריה:כדורגלני וסטרן יונייטד
קטגוריה:כדורגלני נבחרת סלובניה
קטגוריה:כדורגלני מונדיאל 2010
קטגוריה:ספורטאים זרים באיטליה
קטגוריה:ספורטאים סלובנים בספרד
קטגוריה:ספורטאים זרים בצרפת
קטגוריה:ספורטאים זרים באוסטרליה
קטגוריה:סלובנים שנולדו ב-1990
מרי ויגמן

150px|ממוזער|שמאל|מרי ויגמן
**מרי ויגמן** (בגרמנית: **Mary Wigman**; 13 בנובמבר 1886, הנובר, האימפריה הגרמנית – 18 בספטמבר 1973, מערב ברלין, גרמניה המערבית) הייתה רקדנית וכוריאוגרפית גרמנייה, שהייתה חלוצת המחול האקספרסיוניסטי, הריפוי דרך מחול ואימון בתנועה ללא נעלי בלט. היא דמות בולטת במחול מודרני ולימים נחשבה אחת הדמויות הסמליות ביותר של תרבות רפובליקת ויימאר.
[250px|ממוזער|שמאל|ציור מאת [ארנסט לודוויג קירכנר של מרי ויגמן רוקדת]]

## ביוגרפיה
קרולינה סופי מארי ויגמן נולדה בהאנובר, האימפריה הגרמנית. היא החלה לרקוד בגיל מאוחר יחסית, לאחר שראתה שלושה תלמידים של אמיל ז'אק-דלקרוז, אשר לימד מוזיקה דרך שלושה עקרונות: סולפג', אלתור, יוריתמיקה. עוד חוויה שקירבה אותה למחול הייתה קונצרט יחיד של גרטה ויזנטל.

בשנת 1913, הכירה את רודולף פון לאבאן, ובהנחייתו פיתחה טכניקת תנועה שהתבססה על ניגודים: מתיחה וכיווץ, משיכה ודחיפה. במהלך מלחמת העולם הראשונה עבדה כעוזרת של פון לאבאן בלייפציג. בשנת 1918 עברה התמוטטות עצבים.

בשנת 1920, הקימה ויגמן בדרזדן בית ספר למחול שזכה לכינוי "בית הספר המרכזי בדרזדן" או פשוט "בית הספר של מרי ויגמן", שהפך מרכז למחול אקספרסיוניסטי. התקיימה יריבות ותחרות בינו לבין בתי הספר הוותיקים למחול בדרזדן, ובמיוחד מול בית הספר של גרט פאלוקה.
250px|ממוזער|שמאל|הסטודיו למחול של מרי ויגמן, מערב ברלין, 1959.

היא לימדה או שיתפה פעולה עם רקדנים וכוריאוגרפים ידועים, בהם איבון גאורגי, האניה הולם, האראלד קרויצברג, מקס טרפיס, אירנה לין, אליזבט וינר, סוניה רביד, מרגרטה ואלמן, אינגה וייס, אורסולה קיין ומטה וידמר.

ויגמן ערכה מסע הופעות עם להקת הרקדנים שלה בארצות הברית בשנת 1930. תלמידים שלה יסדו בית ספר למחול בניו יורק בשנת 1931. להקות מחול קומוניסטיות בניו יורק בשנות השלושים הושפעו מהכוריאוגרפיה שלה.

בית הספר של מרי ויגמן התקיים משנת 1920 עד 1942, והמשיך לפעול תחת השלטון הנאצי, ובהתאם להנחיות הממשלה פיטרה את הרקדנים והרקדניות היהודים שעבדו עבורה.

לאחר מלחמת העולם השנייה חודשה פעילות בית הספר בהנהלת דורה הויר.

## ראו גם
* רפובליקת ויימאר
* אקספרסיוניזם
* איזדורה דאנקן
* מחול מודרני
* מחול אקספרסיוניסטי

## קישורים חיצוניים

* 

## הערות שוליים

קטגוריה:מחול מודרני
קטגוריה:כוריאוגרפיות
קטגוריה:טיפול באמצעות אמנויות
קטגוריה:רקדניות גרמניות
קטגוריה:סגל בית הספר הגבוה למוזיקה ולתיאטרון בלייפציג
קטגוריה:ילידות 1886
קטגוריה:גרמנים שנולדו ב-1886
קטגוריה:נפטרות ב-1973
קטגוריה:גרמנים שנפטרו ב-1973
בין שקיעה ובין זריחה

**"בין שקיעה ובין זריחה"** הוא האלבום השלישי של המוזיקאי הישראלי איתמר רוטשילד, אשר יצא בפברואר 2015.
## הפקה
איתמר רוטשילד הלחין וכתב את כל שירי האלבום, למעט שיר הנושא אותו כתב והלחין המוזיקאי נעם רותם שגם הפיק מוזיקלית את האלבום וחתום עם העיבודים. ההיכרות בין רוטשילד ורותם החלה בעקבות הופעה בה השתתפו השניים, שבהמשכה החל לצמוח האלבום עליו עבדו במשך שנתיים. השיר הראשון עליו עבדו השניים היה "דרך".

הפקת האלבום התבצעה הודות למימון המונים דרך אתר הדסטארט, באמצעותו הצליח רוטשילד לגייס למעלה מ-40 אלף שקלים, ששולמו על ידי 245 תומכים.

## רשימת השמעה
# בין שקיעה ובין זריחה
# אני מתגעגע
# זמן שנאהב בו פחות
# יום אחד יעבור הזמן
# אף אחד לא יבוא
# עד שאשכח אותך
# יום אחד הכל נעמד
# דרך

## קרדיטים
*איתמר רוטשילד: שירה, גיטרות, פסנתר
*נעם רותם: גיטרות, סינטי, דגימות, כלי הקשה, תופים, אורגן, קולות
*עודד גולדשמידט: בס
*חגי פרשטמן: תופים
*יואב שושני: גיטרות
*רז בורג: פסנתר, אורגן
*אדם שפלן: בס
*איתי קויפמן: כלי הקשה
*יוני לוי: עיצוב גרפי

## קישורים חיצוניים

* האלבום "בין שקיעה ובין זריחה" להאזנה באתר בנדקאמפ
* יוסי חרסונסקי: בין זריחה ובין שקיעה - ביקורת על הסינגל, באתר חרסונסקי מיוזיק

קטגוריה:אלבומים בעברית
קטגוריה:אלבומי רוק ישראליים
קניון נהר בלייד

**קניון נהר בלייד** (באנגלית: **Blyde River Canyon**) הוא אחד מאתרי הטבע הבולטים של דרום אפריקה. הוא נמצא בחלקו הצפוני של רכס הרי דראקנסברג. אורכו של הקניון 25 ק"מ, והעומק הממוצע שלו הוא 750 מטר. הנקודה הגבוהה ביותר בקניון, הקרויה Mariepskop, היא בגובה 1,944 מטר מעל פני הים. הנקודה הנמוכה ביותר, בה עוזב הנהר את הקניון, גובהה מעט פחות מ-561 מטר מעל פני הים. 
קירות הקניון הם בעיקר מאבן חול אדומה. 

קניון בלייד הוא מהגדולים בקניונים בעולם, והשני בגודלו באפריקה, אחרי קניון נהר פיש בנמיביה. הוא כולל כמה מהמצוקים הגבוהים ביותר בין הקניונים בעולם.

## קישורים חיצוניים

* 

קטגוריה:קניונים
קטגוריה:מפומלנגה: גאוגרפיה
קניון סומידרו

ממוזער|הקטע הצר בקניון, המופיע על סמל מדינת צ'יאפס
**[[קניון (גאולוגיה)|קניון]] סומידרו** (בספרדית: **Cañón del Sumidero**) הוא אחד מאתרי הטבע החשובים של מקסיקו, והשני בחשיבותו במדינת צ'יאפס. הוא נוצר בתקופה בה נוצר גם הגרנד קניון בארצות הברית, ונחצה על ידי נהר גריחאלבה (Grijalva), שזורם בקרקעיתו. בחלקו הצפוני של הנהר נבנה סכר הידרואלקטרי, ונוצר אגם. קירות הקניון מגיעים לגובה 1000 מטר.

הקניון הוא חלק מהפארק הלאומי של קניון סומידרו, שמשתרע על שטח של 217 קמ"ר (21,789 הקטר). רוב המבקרים בקניון יוצאים להפלגה מהכפר Chiapa de Corzo.

## קישורים חיצוניים

* 

ממוזער|מבט מלמעלה על קניון סומידרו

קטגוריה:מקסיקו: גאוגרפיה
קטגוריה:קניונים
ויגמן

**ויגמן** (בגרמנית: **Wiegmann**, ולעיתים: **Wigman**) הוא שם משפחה.

קטגוריה:שמות משפחה
פיצג'רלד

**פיצג'רלד** (באנגלית: **FitzGerald** או **Fitzgerald**) הוא שם משפחה.

קטגוריה:שמות משפחה
בז'ז'יני

**בז'ז'יני** (בפולנית: **Brzeziny**) היא עיר במחוז לודז' בפולין, כ-20 ק"מ ממזרח ללודז'. פירוש השם בפולנית הוא "עץ שדר (לבנה)".

## היסטוריה
היישוב הראשון התקיים באזור במאה ה-13. העדות המתועדת הראשונה על קיומו של היישוב היא בכתב זכויות מ-1332. לעיר היה תפקיד חשוב בהתפתחות המסחר בין רוסיה והעיר הפולנית טורון בין המאה ה-15 למאה ה-17. ענפי הכלכלה העיקריים בבז'זיני היו מסחר וחייטות. בשנת 1793, בעקבות חלוקת פולין השנייה, סופח האזור ועמו העיר לממלכת פרוסיה. בשנת 1807, בעקבות חוזה טילזיט, סופחה העיר לדוכסות ורשה. לאחר 1815 הפך האזור ובו בז'ז'יני לפולין הקונגרסאית, חלק מהאימפריה הרוסית עד 1916.

במהלך מלחמת העולם הראשונה ניצח הצבא הפרוסי באזור בקרב נגד הצבא הרוסי. מסוף 1916 השתייך האזור ובו בז'ז'יני לממלכת פולין עד להקמת הרפובליקה הפולנית השנייה ב-1918. במהלך מלחמת העולם השנייה היה האזור חלק מהוורתגאו. שם העיר שונה ל"לוונשטט" (Löwenstadt), לכבוד הגנרל הגרמני קרל ליצמן שניהל את אחד הקרבות נגד רוסיה באזור זה במלחמת העולם הראשונה.

בתחילת המערכה בפולין, ב-8 בספטמבר 1939, כבש הוורמכט, צבא גרמניה הנאצית, את אזור לודז' ובכללו בז'ז'יני. ב-18 בינואר 1945 שחרר הצבא האדום את בז'ז'יני.

## יהודי בז'זיני
ממוזער|250px|אנדרטה לזכר יהודי בז'ז'יני שנספו בשואה, בבית העלמין הדרום
בין מלחמות העולם חיו בעיר כ-7,000 יהודים, ששיעור גבוה מקרבם עסק בחייטות. 
באביב 1940 הקימו הגרמנים בעיר גטו ובו התגוררו כ-6,000 יהודים, מהם כ-1,500 פליטים שבאו מחוץ לעיר. חלקם נשלחו למחנות עבודה מחוץ לגטו.
מראשית 1942 הידרדר המצב בגטו. מחלות ורעב החלו לשרור בגטו. בפברואר 1942 נתלו עשרה מתושבי הגטו בתלייה פומבית מול כל תושבי הגטו. ב-14 במאי 1942 גורשו בכוח כ-300 ילדים ועוד כ-1,700 יהודים מהגטו למחנה ההשמדה חלמנו. לאחר כשבוע גורשו יתר היהודים לכיכר השוק, ושם בוצעה סלקציה בה גורשו כ-4,000 יהודים לגטו לודז'. כ-300 היהודים שנותרו בבז'ז'יני נורו באוגוסט 1942.

## קישורים חיצוניים

* 
* 
* 
* 
* 

קטגוריה:לודז' (פרובינציה): ערים
קטגוריה:לודז' (פרובינציה): עיירות יהודיות
קטגוריה:גטאות בפולין
קטגוריה:שואת יהודי פולין
קטגוריה:קהילות יהודיות שמונצחות בבית העלמין הדרום
אשר קרני

**אשר קרני** (יליד 1954) הוא איש עסקים ישראלי יליד הונגריה ואזרח דרום אפריקה, שהיה מעורב בהברחת ציוד לתוכנית הגרעין הפקיסטנית ולתוכנית הגרעין הישראלית. הוא היה מקורבו ושותפו של עבד אלקדיר חאן.

## קורות חיים
קרני הגיע לקייפטאון, דרום אפריקה, באמצע 1980 לעבודה בתנועת בני עקיבא. הוא נשאר בקייפטאון והחל לעבוד כאיש מכירות של מכשירים אלקטרוניים עבור חברת אלקטרוניקה מקומית. בזמן עבודתו בחברה הבריח רכיבים אלקטרוניים לא-חוקיים מתוצרת ארצות הברית להודו, פקיסטן וישראל. לאחר שפוטר מהעבודה, הקים עסק פרטי ובאמצעותו המשיך להבריח רכיבים לא חוקיים. קרני נחשד גם בניסיונות הברחת ציוד לקוריאה הצפונית ולמלזיה.

בתחילת 2004 נעצר קרני בזמן ששהה בחופשה עם משפחתו בדנוור, קולורדו.

קרני הואשם בהברחה ומכירה של 200 מחוללי ניצוצות לאדם פקיסטני בשם הומיון חאן, הנחשב לחבר בארגון של עבד אלקדיר חאן וכן קשור לארגוני טרור פקיסטניים.

באוגוסט 2005 הוא נדון לשלוש שנות מאסר על מכירת ציוד לנשק גרעיני לחברות בהודו ובפקיסטן. קרני ריצה את עונשו בבית כלא בניו ג'רזי.

## קישורים חיצוניים
* 
* 

## הערות שוליים

קטגוריה:אנשי עסקים יהודים דרום אפריקאים
קטגוריה:מורשעים בדין בארצות הברית
קטגוריה:תוכנית הגרעין של פקיסטן
קטגוריה:ישראלים שנולדו ב-1954
הפנתר השחור (שורי)

**שורי** (באנגלית: **Shuri**) היא דמות בדיונית של גיבורת-על שהופיעה בחוברות הקומיקס הפנתר השחור ביקום מארוול קומיקס. הדמות הופיעה לראשונה בחוברת *Black Panther Vol.4 #2* ממאי 2005, ונוצרה בידי הכותב רג'ינלד הולדין והמאייר ג'ון רומיטה הבן.

שורי הייתה בתו הצעירה של מלך ואקאנדה טצ'אקה, אשר חמדה מילדותה את זהות הפנתר השחור. היא ניסתה לקרוא תיגר על דודה והפנתר השחור דאז ס'יאן, אך גילתה שאחיה הגדולה - טצ'אלה - הביס אותו וזכה. במהלך מתקפה על ואקאנדה שהונהגה בידי קלו, שורי הרגה את האיש הרדיואקטיבי, ולאחר מכן זכתה לאימוני קרב פנים אל פנים מטצ'אלה. כאשר טצ'אלה ואשתו היו באמריקה עם ארבעת המופלאים, אריק קילמונגר הופיע בוואקאנדה עם ספינות קרב. שורי ויועציה החליטו לתקוף, אך היא נלכדה. היא הזמינה אותו לקרב, אך הוא שלח במקומו מספר מחייליו, אותם שורי הביסה ולאחר מכן ברחה. היא הובילה את צבאות ואקאנדה נגד גזע הסקרול במהלך פלישתם לצד דודה ס'יאן, וזאת בעוד טצ'אלה וסטורם נלחמו במנהיגי כוח הסקרול.

כאשר טצ'אלה סירב להצעתו של נאמור להצטרף לקאבאל של נורמן אוסבורן, הוא הותקף בידי דוקטור דום ונפל לתרדמת. אשתו הותירה את שורי לשמש כמלכה, והיא עברה את מבחני הקבלה לתואר הפנתר השחור. כשאכלה את הצמח המעניק כוחות-על, אלת הפנתר לא נתנה לה כוחות בגלל קנאתה לתואר ויהירותה. כאשר מורלון איים להשמיד את ואקאנדה, שורי לבשה את תלבושת הפנתר בכל זאת, והצילה הן את ואקאנדה והן את אחיה המורדם. בכך היא זכתה לכוחות הפנתר, והותירה את טצ'אלה ללא כוחות. בעלילת "מלחמת האבדון", שורי וטצ'אלה נאלצו להילחם ביחד בדוקטור דום וכוחותיו, ואף נעזרו באקס-מן. לאחר אובדן כל הויברניום הווקאנדי, שורי נוסעת לארץ הפראית על מנת לקבל מקא-זאר משלוח ויברניום, אך הם מותקפים בידי קלו. שורי וקא-זאר מביסים אותו, אך בגלל הר געש לא היה ניתן להשתמש בוויברניום. שורי איתרה מאגרים במדריפור ובניו-יורק, אך קלו שלח חיילי A.I.M למקומות הללו. בעזרת וולברין, ספיידרמן והאלמנה השחורה, שורי הביסה את קלו וסיכלה את תוכניתו.

בעקבות ההתקפה על ואקאנדה באירועי "אוונג'רס נגד אקס-מן", שורי דחתה את חוזה השלום של נאמור והכריזה על מלחמה. בתגובה, נאמור הוביל את המסדר השחור של תאנוס לוואקאנדה, כשלאחר מכן שורי גירשה את אחיה והגבילה אותו לנקרופוליס. לבסוף, הקאבאל של נאמור השתלטו והחריבו את ואקאנדה, ושורי נהרגה כשניסתה להגן על האזרחים. לאחר חורבן המולטי-יקום ויצירתו מחדש, נשמתה של שורי הייתה כלואה בין החיים למוות, כשלבסוף היא הוחייתה בידי טצ'אלה.

את דמותה של שורי בסרט היקום הקולנועי של מארוול "הפנתר השחור", "הנוקמים: מלחמת האינסוף", "הנוקמים: סוף המשחק" ו"הפנתר השחור: ואקאנדה לנצח" מגלמת השחקנית לטישה רייט.

## קישורים חיצוניים

* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:גיבורי-על במארוול קומיקס
קטגוריה:דמויות שחורות בסרטים
שאול מקיקץ שלי

הרב **שאול מקיקץ שלי** (1887–29 בנובמבר 1969, ה'תרמ"ז - י"ט בכסלו ה'תש"ל) היה רב ודיין, מורה, מתרגם ועורך ספרות רבנית, מגדולי רבני ג'רבה במאה העשרים.

## ביוגרפיה
נולד בג'רבה בשנת 1887 (ה'תרמ"ז) לרב מעתוק שלי. בצעירותו למד והתחנך אצל הרב דוד (דידו) הכהן. בחודש דצמבר 1906 (כסלו ה'תרס"ז) החל לשמש כעוזר בחינוך תלמידים בבית המדרש על שם הרב חזקיה פרץ, יחד עם הרב יוסף ברבי. כשזה האחרון נפטר, התמנה הרב שאול לשמש כראש הישיבה. רבים מגדולי הקהילה היו תלמידיו בתפקידו זה, בהם הרבנים שלמה מאזוז, מרדכי סגרון, רפאל כדיר צבאן, בוגיד חנינא סעדון, צגייר עשוש ועוד. את חייו הקדיש להעתקת כתבים של רבני תוניסיה, אותם תרגם, ערך והדפיס.

במשך חייו שימש כחזן ושליח ציבור בעיקר בשבתות ובחגים בבית הכנסת על שם הרב חזקיה פרץ. כן שימש כסופר כתובות ושטרות שונים בבית הדין במשך 24 שנים, ומונה למורה הוראה על ידי הרב כלפון משה הכהן. פעמיים בשנה היה דורש בפני הציבור בבית הכנסת הגדול של ג'רבא. בשבת שלפני ראש חודש אדר, ובשבת שלפני ראש חודש אייר. בשנת 1923 (ה'תרפ"ד) חלה במחלה שהתאפיינה בחולשה וכאבים, ממנה לא הבריא עד לפטירתו.

חיבר פיוטים רבים, חלקם מותאמים ללחנים של שירים ערביים ידועים. בתחילת ספרו "לשם אשים" (ג'רבה, תשי"ח) פרסם שיר "לחג העצמאות למדינת ישראל הוא יום 5 לחדש אייר" (בית ראשון מתוך חמישה בתים בפיוט):

בשנת 1950 (ה'תש"י) עלה לישראל דרך צרפת, והשתכן במושב ברכיה. לאחר מספר שנים עבר לשלומי. הלך לעולמו ב-29 בנובמבר 1969 (י"ט כסלו ה'תש"ל) ונקבר בבית הקברות הישן בבאר שבע, על פי בקשתו.

רבי זע'יר מרדכי פנחס עשוש, ורבי נסים נעים, היו חתניו. אחיו רבי חויתה שלי, בעל ספר "מעשה חושב" על התורה, נחשב למומחה בחכמת הפרצוף, ונפטר מפגיעת סוס.

על ספרו כרמי שלי קיבל הסכמות מהרבנים: עובדיה יוסף, עובדיה הדאיה, יעקב ישראל קניבסקי, אלעזר מנחם מן שך.

## חיבוריו
### ספרים שחיבר
***מדרשו של ש"ם** – על הפרשות וההפטרות, 2 חלקם, ג'רבה ה'תש"ז - ה'תש"ח
***לשם אשים**, ג'רבה ה'תשי"ח
***מדרש אבות** על פרקי אבות, ג'רבה, ה׳תשכ"ג
***שמש ומגן** – חידושים על מסכת פסחים, ירושלים ה'תשל"א יחד עם הספר בני שילשים על חמישה חומשי תורה
***כרמי שלי** – חידושים על הש"ס, ירושלים ה'תשל"ג
***בית ושם** – על חמישה חומשי תורה, נתיבות ה'תשל"ה
***בית שם** – פירושים, מוסר ומעשיות, ירושלים ה'תשנ"ג
חלק מחיבוריו על מסכתות הגמרא נעלמו בדרכם לבית הדפוס בג'רבא, ולא יצאו לאור

### ספרים שהגיה, ערך או הדפיס
* **כסא רחמים** - על תהילים, מאת הרב רחמים מזוז, ירושלים ה'תר"ע, בהגהתו
* **דברי שמואל** - חידושי גמרא, מאת הרב שמואל כמוס הכהן, ג'רבה ה'תרע"ו, בהגהתו ועריכתו
* **הלכות דעות**, הרמב"ם, בתרגומו לערבית יהודית
* **שושנת העמקים**, מאת מאיר להמן, בתרגומו לערבית יהודית

### ספרים שתרגם לערבית
תקפו של יוסף - תרגום לערבית יהודית של חיבור על מכירת יוסף, מאת הרב יוסף שבתי פרחי, ג'רבא ה'תש"ג בהוצאת "אור תורה"

כמו כן תרגם כמה מספרי החיד"א לערבית יהודית

## לקריאה נוספת
* ירחון "קול סיני", גיליון 56, עמודים 215-217
* גדעון גילקרוב, **האיר המזרח** - לדמותם של רבותינו הספרדים בדורות האחרונים, חלק א', ירושלים ה'תשס"ב (עמ' 390 - 414)

## קישורים חיצוניים
* 
* 
* 

## הערות שוליים

קטגוריה:רבנים ג'רבאים
קטגוריה:מתרגמים לערבית יהודית
קטגוריה:ישראלים ילידי תוניסיה
קטגוריה:עולים בשנות ה-1950
קטגוריה:פרשני מסכת אבות
קטגוריה:ראשי ישיבות בארצות האסלאם
קטגוריה:אישים הקבורים בבאר שבע
קטגוריה:ברכיה: אישים
קטגוריה:שלומי: רבנים
קטגוריה:מהדירי ספרות תורנית
קטגוריה:ישראלים שנולדו ב-1887
קטגוריה:ישראלים שנפטרו ב-1969
חמדה נופך-מוזס

**חמדה נוֹפֶך-מוֹזֶס** (8 בפברואר 1908, איסטנבול – 28 בינואר 1989, תל אביב) הייתה עיתונאית ועורכת דין ישראלית ממשפחת מוזס, פעילה בארגונים לקידום זכויות נשים והעורכת-המייסדת של מגזין "לאשה".

## ביוגרפיה
חמדה נופך-מוזס נולדה ב-1910 באיסטנבול בירת האימפריה העות'מאנית, בת למרים לבית שפרנוב ויצחק נופך. אמה הד"ר מרים נופך הייתה רופאת העיניים, הראשונה בתל אביב., אביה היה משפטן, שהיה לימים מראשוני השופטים היהודים בארץ ישראל המנדטורית, שופט השלום העברי הראשון ביפו, והוא שהנהיג את השפה העברית במשפט והוציא פסקי דין בעברית. סבהּ יהודה זאב נופך (אבי-אביה) היה מורה ועסקן ציבור יהודי-רוסי מתומכי הציונות ותחיית השפה העברית. דודהּ ישראל קפלן (גיסו של אביה) היה מחנך עברי ועסקן ציבור ברוסיה ובארץ ישראל.

בשנת 1913 עלתה המשפחה לארץ ישראל והתיישבה בתל אביב הקטנה. נופך-מוזס סיימה את לימודיה בגימנסיה העברית "הרצליה", ולאחר מכן השלימה לימודי משפטים באוניברסיטת ז'נבה שבשווייץ.

נופך-מוזס מילאה שורת תפקידים בארגונים שונים:
* חברת הוועד של איגוד נשים אקדמאיות בישראל.
* חברת ההנהלה הארצית של התאחדות נשים לשווי זכויות.
* חברת מועצת המפלגה הפרוגרסיבית בישראל.
* חברת הנשיאות של הפדרציה הבינלאומית של נשים עורכות דין .

היא ייצגה את ישראל בקונגרסים בינלאומיים, בהם של הברית הבינלאומית של נשים, האיגוד הבינלאומי של נשים אקדמאיות והפדרציה הבינלאומית של עורכות דין.

ב-1965 הייתה מועמדת רשימת גח"ל לכנסת.

ב-1987/88 נבחרה (יחד עם השופט מיכה לינדנשטראוס וסטף ורטהיימר) לאשת המופת על ידי ליונס ישראל.

נופך-מוזס נישאה לעורך הדין ראובן מוזס, בנו של יהודה מוזס, מו"ל העיתון "ידיעות אחרונות", ולזוג נולדו שני בנים: יצחק ושמואל אהרון. יצחק הוסיף לשם משפחתו את שם משפחת אמו "נופך", לבקשתה, מאחר שלאביה, השופט יצחק נופך, לא היו בנים, והיא ביקשה להנציח את שם המשפחה בדרך זו.

חמדה נופך-מוזס נפטרה ב-1989, בגיל 81, והובאה לקבורה בבית הקברות טרומפלדור בתל אביב.

## מגזין "לאשה"
ב-1947 ייסדה נופך-מוזס את השבועון "לאשה" והייתה העורכת הראשית שלו. בנוסף לתפקידה זה הייתה בעלת הטור "בסבך המשפט", שבו ניסתה להוביל לשינויים חקיקתיים וחברתיים. ב-1949 יזמה את תחרות מלכת היופי והייתה במשך שנים רבות הרוח החיה מאחורי מפעל זה. ב-1990, לאחר מותה, מונתה מרים נופך-מוזס (אשתו של בנה יצחק) למנכ"ל השבועון.

## ספרה
* חמדה נופך-מוזס, **בסבך המשפט**, תל אביב: לאשה, תשכ"ז. ("סיפורים מכתלי בית-המשפט בישראל")

## קישורים חיצוניים

* 
* חמדה נופך-מוזס באתר "נשמה" (אורכב)
* 

## הערות שוליים

קטגוריה:עורכות דין ישראליות
קטגוריה:עורכי דין ישראלים
קטגוריה:ישראלים ילידי טורקיה
קטגוריה:עורכי לאשה
קטגוריה:פוליטיקאיות ישראליות
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:משפחת מוזס
קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:בוגרות אוניברסיטת ז'נבה
קטגוריה:בוגרי אוניברסיטת ז'נבה
קטגוריה:נשים הקבורות בבית הקברות טרומפלדור
קטגוריה:פמיניסטיות ישראליות
קטגוריה:פמיניסטים ישראלים
קטגוריה:עורכות עיתונים ישראליות
קטגוריה:עורכי עיתונים ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות שנולדו ב-1908
קטגוריה:ישראלים שנולדו ב-1908
קטגוריה:ישראליות שנפטרו ב-1989
קטגוריה:ישראלים שנפטרו ב-1989
מאשל מונטנו

**מאשל מונטנו** (באנגלית: **Machel Montano**; נולד ב-24 בנובמבר 1974 בקרנג') הוא זמר סוקה טרינידדי.

## ביוגרפיה
מונטנו נולד בקרנג' שבצפון טרינידד וגדל בסיפריה שבדרום האי. הוא התפרסם כזמר כבר בגיל 7. ב-1984 הקים, יחד עם אחיו הבכור וכמה משכניהם את להקת Pranasonic Express, שהחליפה את שמה ל-Xtatik ב-1989. במשך השנים התחלפו כמה מחבריה, אך מונטנו נשאר הסולן והדמות הבולטת בה.

במקביל לפעילותו בלהקה, פיתח גם קריירה עצמאית. ב-1984, והוא בן 9 בלבד, הופיע במדיסון סקוור גארדן בניו יורק. את אלבומו הראשון, "Too Young To Soca", הקליט ב-1985. ב-1986 השתתף בתוכנית הטלוויזיה האמריקנית "Star Search", בהנחייתו של אד מקמהון. ב-1987 זכה במקום השני בפסטיבל כותבי השירים הלאומי של טרינידד וטובגו עם שירו "Dream Girl", וגם היה לטרינידדי הראשון שזוכה במקום הראשון בפסטיבל השירים הקריבי בברבדוס, ולאדם הצעיר ביותר שזוכה בתחרות זו.

ב-1997 נבחר שירו "Big Truck" ל-"Carnival Road March" - השיר שלצליליו צועדים המתחרים בקרנבל בהגיעם לנקודות השיפוט. מאז נבחרו שישה שירים נוספים של מונטנו ל-Carnival Road March: "Band of De Year" (2006, יחד עם פטריס רוברטס), "Jumbie" (2007), "Advantage" (2011), "Pump Yuh Flag" (2012), "(Ministry of Road (MOR" (2014) ו-"Like Ah Boss" (2015).

בשנת 2011 זכה מונטנו לראשונה בתחרות מלך הסוקה הבינלאומי, הנערכת בסמוך לקרנבל, עם שירו "Advantage". זכייה זו הייתה הראשונה מבין חמש זכיות רצופות בתואר. בכולן היה השיר עמו זכה ל-Carnival Road March, למעט ב-2013, אז ביצע את השיר "Float", וחלק בתואר מלך הסוקה עם סופרבלו הוותיק.

## דיסקוגרפיה
### אלבומי סולו
* Too Young to Soca (1985)
* Soca Earthquake (1987)
* Dr. Carnival (1988)
* Katch Ya! (1989)
* !Breakin Out (1990)
* !One Step Ahead (1991)
* Young To Soca 2000 (2000)
* The Xtatik Experience (2005)
* B.O.D.Y. (2006)
* The Book of Angels (2007)
* Flame on (2008)
* Heavenly Drum (2009)
* The Return (2011)
* Double M (2012)
* Going for Gold (2012) (עם אמנים נוספים)
* Machelements (2013)
* Happiest Man Alive **Machelements (Volume 1)* (2013)
**Happiest Man Alive* (2014)
**Monk Monte* (2015)
**(Monk Evolution* (2016)

### אלבומי להקת Xtatik
* X Amount Ah Sweetnesss (1992)
* Soca Style Hot (1993)
* By All Means (1994)
* Loose Yuh Waist (1995)
* Men At Work (1996)
* Heavy Duty (1997)
* Xtatik Live (1997)
* Charge (1998)
* Any Minute Now (1999)
* Here Comes the Band (2000)
* Same High (2001)
* On the Cusp (2002)
* The Xtatik Circus (2003)
* The Xtatik Parade (2004)

## קישורים חיצוניים

* 

קטגוריה:זמרים טרינידדים
קטגוריה:ילידי 1974
קייל קורבר

**קייל אליוט קורבר** (באנגלית: **Kyle Elliot Korver**; נולד ב-17 במרץ 1981) הוא כדורסלן עבר אמריקאי ששיחק בעמדות הקלע והסמול פורוורד. כיום קייל עוזר מאמן לפיתוח שחקנים בקבוצת ברוקלין נטס

קורבר הוא אחד הקלעים הטובים בליגה, והחזיק בעבר בשיא NBA של 127 משחקים רצופים שבהם קלע לפחות שלשה אחת, ובשיא נוסף – האחוזים הגבוהים ביותר בקליעות מוצלחות לשלוש בעונה (53.6%).

## נעורים וקריירת מכללות
קייל קורבר, הבכור מבין ארבעת ילדיהם של קווין ולייני קורבר, גדל בילדותו באזור לוס אנג'לס, אביו הוא כומר, אמו שחקנית כדורסל בעברה (שאף קלעה שיא של 74 נקודות במשחק), והמשפחה כולה חובבת כדורסל, אחיו שיחקו גם הם במכללות ודודו מאמן כדורסל במכללות.

קורבר למד במכללת קרייטון, שיחק בנבחרת הכדורסל של המכללה, וכבר אז גילה כישרון קליעה יוצא דופן, והוא הרביעי בכל הזמנים בצוברי הנקודות של המכללה, והראשון בקליעות לשלוש.

## קריירה ב-NBA
### פילדלפיה 76'
קורבר נבחר בדראפט ה-NBA 2003 במקום ה-51 בלבד, על ידי ניו ג'רזי נטס, אשר העבירה אותו בערב הדראפט לפילדלפיה 76'.

### יוטה ג'אז
בדצמבר 2007, לאחר כ-4 עונות וחצי בפילדלפיה, הועבר קורבר בטרייד ליוטה ג'אז בתמורה לגורדאן גיריצ'ק ובחירת דראפט עתידית.

### שיקגו בולס
לקראת עונת  חתם קורבר על חוזה בשיקגו בולס.

### אטלנטה הוקס
ב-2012 הועבר לאטלנטה הוקס, ובגיל מאוחר החלה תקופת פריחה אצלו, החל לפתוח במשחקים בחמישייה, וממוצע הנקודות שלו עלה. ב-6 בדצמבר 2013 קלע שלשה במשחק וזה היה לו המשחק ה-90 ברציפות שבהם קלע לפחות שלשה אחת, שיא ליגה, השיא הקודם היה שייך לדיינה בארוס והוא עמד על 89 משחקים רצופים, הרצף של קורבר נעצר לבסוף רק לאחר 127 משחקים.

בעונת  קבוצתו אטלנטה גילתה יכולת גבוהה והיא סיימה במקום הראשון במזרח. קורבר גם הוא העלה את רמתו בעונה זו ואף נבחר לשחק במשחק האולסטאר.

### קליבלנד קאבלירס
באמצע עונת  עבר קורבר בטרייד לקליבלנד קאבלירס בתמורה למייק דאנליבי ובחירת דראפט עתידית. בפלייאוף של עונות 2017 ו-2018 העפילה קליבלנד למעמד גמר ה-NBA, אך בשתי הפעמים הפסידה לגולדן סטייט ווריורס.

### יוטה ג'אז
בנובמבר 2018 הועבר קורבר בטרייד ליוטה ג'אז בתמורה לאלק ברקס ושתי בחירות דראפט עתידיות. ב-6 ביולי 2019 הועבר בטרייד לממפיס גריזליס, ויום אחד לאחר מכן הועבר בטרייד נוסף לפיניקס סאנס, ממנה שוחרר ב-8 ביולי.

### מילווקי באקס
ב-25 ביולי 2019 חתם קורבר על חוזה במילווקי באקס.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

* 
* 
* 

## הערות שוליים

קטגוריה:אמריקאים ילידי קליפורניה
קטגוריה:כדורסלני אוניברסיטת קרייטון
קטגוריה:כדורסלנים אמריקאים
קטגוריה:כדורסלני אטלנטה הוקס
קטגוריה:כדורסלני פילדלפיה 76'
קטגוריה:כדורסלני יוטה ג'אז
קטגוריה:כדורסלני שיקגו בולס
קטגוריה:כדורסלני קליבלנד קאבלירס
קטגוריה:כדורסלני מילווקי באקס
קטגוריה:משתתפי משחק האולסטאר של ה-NBA
קטגוריה:בחירות דראפט של ניו ג'רזי נטס
קטגוריה:קליפורניה: כדורסלנים
קטגוריה:אמריקאים שנולדו ב-1981
זארנן

**זַארְנֵן** (בגרמנית **Sarnen**) היא עיר בת למעלה מעשרת אלפים תושבים, ובירת קנטון אובוולדן בשווייץ.

בניינים בולטים בעיר כוללים את כנסיית הקהילה (מהשנים 1739–1742), את שוצנהאוס (משנת 1752), מנזרי בנדיקטיין וקפוצ'ין ומכללה.

האוכלוסייה היא קתולית ודוברת גרמנית.

## גאוגרפיה
העיר ממוקמת בקצהו הצפוני של אגם זארנן (Sarner See) בגובה של 473 מטר מעל פני הים, ומרוחקת כ- 20 קילומטרים מהעיר לוצרן.

העיר נמצאת באזור כפרי ומוקפת בהרים מהרי האלפים, שהמפורסמים בהם הם הרי הפילאטוס והטיטליס. ענפי הכלכלה העיקריים הם תיירות, הנדסת חשמל, עיבוד עץ, עיבוד מזון, ייצור משקאות ומוצרי גומי.

## תחבורה
* הדרך הראשית לעיר היא דרך כביש ראשי מס' A8.
* בעיר ישנה תחנה של הרכבת השווייצרית בקו ברוניג המחבר בין הערים לוצרן ואינטרלאקן.
* העיר מרוחקת כשעה נסיעה משלושת שדות התעופה הגדולים של שווייץ (ציריך, בזל, ז'נבה) ובנוסף ישנו בעיר שדה תעופה קטן למטוסים קלים.

## גלריה

## קישורים חיצוניים

* 
* 

* אתר מרכז התיירות בזארנן
## הערות שוליים

קטגוריה:אובוולדן: ערים
קטגוריה:הקנטונים של שווייץ: ערי בירה
ניקולאס פלצ'וק

**ניקולאס גסטון פלצ'וק** (בספרדית: **Nicolás Gastón Falczuk**; נולד ב-15 בנובמבר 1986) הוא כדורגלן ישראלי-ארגנטינאי ממוצא יהודי המשחק בעמדת קשר ההתקפי.

## קריירה
פלצ'וק גדל בארגנטינה ושיחק בדפורטיבו מורון ובטמפרליי. ביולי  הגיע לישראל והצטרף למחנה האימונים של הפועל עכו. ב-1 באוגוסט 2010 ערך את הופעת הבכורה שלו בקבוצה, בהפסד 1–4 למכבי חיפה במסגרת גביע הטוטו, וכעבור שלושה ימים חתם במועדון. ב-21 באוגוסט 2010 ערך את הופעת הבכורה שלו בליגת העל, בהפסד 1–2 למ.ס. אשדוד במחזור הפתיחה של עונת 2010/2011. ב-11 בספטמבר 2010 הבקיע את שער הבכורה שלו במדי הפועל עכו, במשחק נגד הפועל תל אביב שהסתיים בתיקו 2–2. בסך הכל כבש בעונתו הראשונה בקבוצה ארבעה שערי ליגה, והיה שותף לעונה הטובה ביותר של המועדון שסיים את העונה במקום השמיני. ב-21 בספטמבר 2011 הבקיע שלושער בניצחון 2-4 נגד הפועל חיפה, ואת עונת 2011/2012 סיים עם עשרה שערי ליגה.

בקיץ  חתם פלצ'וק בהפועל באר שבע. בעונת 2012/2013 כבש שלושה שערים והיה שותף להעפלה של הקבוצה לגמר גביע הטוטו, שם הפסידה להפועל חיפה. בעונה שלאחר מכן התערער מעמדו עם הצטרפותם של שחקנים בכירים רבים, והוא שיחק רק 17 משחקי ליגה, ברובם נכנס כמחליף.

ב-10 ביולי 2014 חתם פלצ'וק במכבי פתח תקווה. לאחר שלא הצליח לתפוס מקום בהרכב הקבוצה, עבר בחלון ההעברות של ינואר  למועדון ספורט אשדוד. פלצ'וק שותף בתשעה משחקי ליגה, ובתום עונת 2014/2015 ירדה הקבוצה לליגה הלאומית.

ב-19 ביוני 2015 חתם בהפועל רמת גן מהליגה הלאומית, ובמדיה כבש שלושה שערים ב-18 הופעות בעונת 2015/2016.

ב-10 ביוני 2016 חתם פלצ'וק בהפועל נצרת עילית, ובעונת 2016/2017 כבש במדיה ארבעה שערים ב-28 משחקים בליגה הלאומית. בתחילת עונת 2017/2018 איבד את מקומו בהרכב הקבוצה, וב-16 בינואר 2018 הושאל להפועל אכסאל מליגה א'.

ב-28 ביולי 2018 פלצ'וק חתם בהפועל מגדל העמק מליגה א'.

## קישורים חיצוניים

## הערות שוליים

קטגוריה:כדורגלנים יהודים
קטגוריה:כדורגלנים ארגנטינאים
קטגוריה:כדורגלנים ישראלים
קטגוריה:קשרי כדורגל ארגנטינאים
קטגוריה:קשרי כדורגל ישראלים
קטגוריה:כדורגלני הפועל עכו
קטגוריה:כדורגלני הפועל באר שבע
קטגוריה:כדורגלני מכבי פתח תקווה
קטגוריה:כדורגלני מועדון ספורט אשדוד
קטגוריה:כדורגלני הפועל רמת גן
קטגוריה:כדורגלני הפועל נוף הגליל
קטגוריה:כדורגלני הפועל אכסאל
קטגוריה:כדורגלני הפועל מגדל העמק
קטגוריה:ישראלים ילידי ארגנטינה
קטגוריה:יהודים ארגנטינאים
קטגוריה:עולים בשנות ה-2010
קטגוריה:ארגנטינאים שנולדו ב-1986
קטגוריה:ישראלים שנולדו ב-1986
חוזה הולבאס

**חוזה לויד הולבאס** (נולד ב-27 ביוני 1984) הוא כדורגלן עבר גרמני-יווני ששיחק  בעמדת המגן השמאלי.

## קריירת מועדונים
הולבאס נולד בגרמניה המערבית לאב יווני ואם אורוגוואית. הולבאס התחיל לשחק כדורגל במחלקות נוער של מועדונים קטנים בעיר הולדתו אשפנבורג בעמדת החלוץ. בגיל 18 הצטרף למחלקת הנוער של אשפנבורג-דאם.

בשנת  הצטרף הולבאס לוויקטוריה קהל, בה הבקיע 15 שערים ב-33 הופעות. בקיץ  חתם במינכן 1860 והצטרף לקבוצת המילואים של המועדון. לאחר שהצטיין עם 12 כיבושים, חתם בקבוצה הבוגרת. ב-21 בספטמבר 2007 ערך את הופעת הבכורה שלו נגד סנט פאולי. בקיץ  הגיע אוואלד לינן למועדון והסיט את הולבאס לעמדת המגן השמאלי.

בקיץ  עבר ביחד עם מאמנו לאולימפיאקוס תמורת חצי מיליון אירו. ב-15 ביולי 2010 ערך את הופעת הבכורה שלו במועדון בניצחון 0–5 נגד בסה קביה האלבנית במסגרת מוקדמות הליגה האירופית. ב-20 במרץ 2011 הבקיע את שער הבכורה שלו עבור המועדון במשחק האליפות של המועדון בו ניצח 0–6 נגד א.א.ק. אתונה. ב-19 באוקטובר 2011 הבקיע בניצחון 1–3 נגד בורוסיה דורטמונד במסגרת של הבתים של ליגת האלופות. ב-3 במרץ 2012 הבקיע בניצחון 0–2 נגד OFI כרתים שזכה בתואר של השבוע.

ב-30 באוגוסט 2014, חתם הולבאס ברומא ל-3 שנים תמורת 1.5 מיליון אירו. ב-24 בספטמבר 2014, הולבאס ערך את הופעת הבכורה שלו במועדון בניצחון 1–2 נגד פארמה. ב-30 בנובמבר 2014, הבקיע הולבאס את שער הבכורה שלו עבור רומא בניצחון 2–4 נגד אינטר מילאנו.

ב-2 ביולי 2015 חתם הלבואס בווטפורד לשנתיים עבור 2.5 מיליון יורו. ב-8 באוגוסט ערך את הופעתו הבכורה בקבוצה בתיקו 2-2 נגד אברטון. ב-10 בספטמבר 2016 הבקיע את שערו הראשון בקבוצה בניצחון 2–4 על ווסטהאם יונייטד.

ב-18 באוגוסט 2020 חזר הולבאס לאולימפיאקוס וחתם לעונה אחת.

ב-24 בספטמבר 2021 חתם בבאיירן אלצנאו.

## קריירה בינלאומית
הולבאס זכאי לשחק עבור 3 מדינות:גרמניה מולדתו, יוון מולדת אביו ואורוגוואי מולדת אימו. בנובמבר  קיבל אזרחות יוונית וב-11 בנובמבר 2011 ערך את הופעת הבכורה שלו עבור הנבחרת בתיקו 1-1 נגד . הוא נכלל בסגל הנבחרת לקראת יורו 2012 ומונדיאל 2014. ב-10 באוקטובר 2016 לאחר הניצחון 0–2 על  הודיע על פרישה מהנבחרת.

## תארים
; אולימפיאקוס
*אליפות יוון: , , , 
*הגביע היווני: , 

## קישורים חיצוניים

קטגוריה:כדורגלנים יוונים
קטגוריה:כדורגלנים גרמנים
קטגוריה:מגני כדורגל יוונים
קטגוריה:מגני כדורגל גרמנים
קטגוריה:כדורגלני מינכן 1860
קטגוריה:כדורגלני אולימפיאקוס
קטגוריה:כדורגלני רומא
קטגוריה:כדורגלני ווטפורד
קטגוריה:כדורגלני נבחרת יוון
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:גרמנים שנולדו ב-1984
קטגוריה:יוונים שנולדו ב-1984
מרקו פאפה

**מרקו פאבלו פאפה פונסה** (נולד ב-15 בנובמבר 1987) הוא כדורגלן  עבר גואטמלי ששיחק בעמדת הקיצוני.

## קריירת מועדונים
פאפה התחיל את הקריירה שלו במוניסיפל. באוגוסט  ערך את הופעת הבכורה שלו בקבוצה הבוגרת. ב-16 באוגוסט 2007 הבקיע את שער הבכורה שלו בקבוצה הבוגרת בניצחון 0-6 נגד ריאל מדריס במסגרת גביע אינטרקלאב של UNCAF.

ב-30 ביולי 2008 הושאל לשיקגו פייר לחצי עונה עם אפשרות לרכוש את כרטיס השחקן שלו. ב-2 באוגוסט 2008 ערך את הופעת הבכורה שלו בשיקגו נגד צ'יבאס ארצות הברית. ב-5 באפריל 2009 הבקיע את שער הבכורה שלו במועדון נגד ניו יורק רד בולס. ב-3 בדצמבר 2009 חתם בשיקגו ל-3 שנים. את עונת  התחיל פאפה עם 5 שערים ו-4 בישולים ב-11 משחקים. עד לסיום העונה כבש עוד שני שערים והיה מלך השערים של המועדון למרות היותו קשר אחורי. ב-10 באפריל 2010 הבקיע במשחק נגד סן חוזה ארת'קווייקס. שער זה זכה בתואר שער העונה.

ב-13 באוגוסט 2012 חתם בהירנביין ההולנדית. ב-3 בינואר 2014 שוחרר מהירנביין וחתם בסיאטל סאונדרס ובה שיחק עד סוף שנת 2015 עת עבר לקולורדו ראפידס.

בינואר  חזר למוניסיפל. בינואר  חתם בברוניי DPMM מליגת העל הסינגפורית, אך כעבור זמן קצר חזר למוניסיפל.

בקיץ  פאפה חתם בצ'לחו. בקיץ  חתם במיקסקו מהליגה הגואטמלית השנייה.

בינואר , פאפה חתם בדפורטיבו סן פדרו.

## קישורים חיצוניים

קטגוריה:כדורגלנים גואטמלים
קטגוריה:קשרי כדורגל גואטמלים
קטגוריה:חלוצי כדורגל גואטמלים
קטגוריה:כדורגלני מוניסיפל
קטגוריה:כדורגלני שיקגו פייר
קטגוריה:כדורגלני הירנפיין
קטגוריה:כדורגלני סיאטל סאונדרס
קטגוריה:כדורגלני קולורדו ראפידס
קטגוריה:כדורגלני נבחרת גואטמלה
קטגוריה:ילידי 1987
קריסטן אנדרסון-לופז

**קריסטן אנדרסון-לופז** (באנגלית: **Kristen Anderson-Lopez**) (נולדה ב-21 במרץ 1972) היא שחקנית ופזמונאית אמריקאית. יחד עם בעלה רוברט לופז והנרי ג'קמן, אנדרסון-לופז כתבה והפיקה את המוזיקה עבור סרט הדיסני פו הדוב (2011) עבורו היו מועמדים לפרס אנני בקטגוריית הפסקול הטוב ביותר. בנוסף היא גם דיבבה את קולה של קנגה בסרט. כמו כן היא כתבה עבור דיסני את השירים למחזמר "מוצאים את נמו". היא ובעלה כתבו את השירים עבור סרט הדיסני "לשבור את הקרח" (Frozen) כולל השיר "Let It Go" עבורו זכו בפרס אוסקר לשיר המקורי הטוב ביותר בטקס פרסי האוסקר ה-86 ב-2 במרץ 2014. הזוג זכה פעם נוספת בפרס אוסקר לשיר המקורי הטוב ביותר בטקס פרסי אוסקר ה-90 עבור השיר "Remember Me" מתוך הסרט של דיסני ופיקסר "קוקו".

## ביוגרפיה
אנדרסון-לופז גדלה בשלושה מקומות שונים: קרוטון און הדסון, ניו יורק (פרבר של העיר ניו יורק), עד 1986; שכונת פארק מאיירס בשארלוט (קרוליינה הצפונית) מ-1986 עד 1990; וואקסו, שארלוט, קרוליינה הצפונית (פרבר של שארלוט) החל מ-1990 והלאה, שם התגוררה גם בשנות לימודי האקדמיה שלה. הוריה ארין וג'ון עדיין מתגוררים בוואקסו. לדברי אביה, אנדרסון-לופז התאהבה בתיאטרון לראשונה בגיל 4, כשלקח אותה לראות מחווה מוזיקלית לרגל יובל המאתיים של ארצות הברית במקום מגוריהם אז, קרוטון און הדסון. לאחר שמשפחתה עברה לגור בקרוליינה הצפונית היא סיימה את לימודיה בבית הספר של שארלוט. היא למדה בקולג' וויליאמס במערב מסצ'וסטס לתואר כפול בדרמה ובפסיכולוגיה. היא סיימה שם את לימודיה ב-1994. לאחר שהתמחתה בתיאטרון בפלורידה עבדה אנדרסון-לופז במשך מספר שנים בעבודות זמניות, כאשר שאיפתה הייתה להפוך לשחקנית תיאטרון בברודוויי, ניו יורק. ב-1999 היא החלה לעבוד בתיאטרון המוזיקלי ליהמן אנג'ל BMI ומצאה שם את ייעודה כפזמונאית. שם גם פגשה את בעלה לעתיד, רוברט לופז.
באוקטובר 2003 נישאה אנדרסון ללופז, שבהמשך זכה בפרסי EGOT ככותב שירים, מלחין ופזמונאי, כולל שלושה פרסי טוני עבור אבניו קיו וספר המורמונים. לזוג שתי בנות, קייטי ואנני, אשר השתתפו בחלקי שירה בסרט לשבור את הקרח (Frozen).

## פרסים ומועמדויות

## קישורים חיצוניים

## הערות שוליים

קטגוריה:פזמונאיות אמריקאיות
קטגוריה:שחקניות קולנוע וטלוויזיה אמריקאיות
קטגוריה:זוכי אוסקר: כותבי השיר המקורי הטוב
קטגוריה:זוכות פרס גראמי
קטגוריה:בוגרות ויליאמס קולג'
קטגוריה:בוגרי ויליאמס קולג'
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1972
קטגוריה:אמריקאים שנולדו ב-1972
קטגוריה:אנשי פיקסאר